може ли да изхвърлите наемателя принудително ?
често пъти чрез свои действия наемодателя бърза да освободи имота си без съдействие на наемателя, чрез принудително изнасяне на вещите му, смяна на патрона на брава и други подобни действия, целящи освобождаване на имота, чрез блокиране достъпа до него. рисковете в този случай се квалифицират като самоуправство по смисъла на чл. 323 от наказателния кодекс са съвсем реални. посоченият текст от закона гласи: „който самоволно, не по установения от закона ред, осъществи едно оспорвано от другиго свое или чуждо действително или предполагаемо право, се наказва в немаловажни случаи с лишаване от свобода до пет години и глоба до хиляда лева.“ видно от текста дори осъществяването на свое право не по установения ред е наказуемо. 